Läinud laupäeval avaldasid Stuttgardis eakamate diiselautode kaitseks meelt ligikaudu 1200 sakslast, kes kandsid protestides prantsusepäraseid kollaseid veste.
Nimelt tohivad alates käesoleva aasta algusest Daimleri, Porsche ja Boschi kodulinnas Stuttgardis sõita ainult Euro 5 heitgaasistandardile vastavad diiselmootoriga autod.
Meeleavaldajad kandsid plakateid nagu “Diisli eest!” ja “Diislimehed mobiliseeruge!”, vahendab France24.
Diiselautode vastu on kohtuasju algatatud ka paljudes teistes Saksamaa linnades.
Samal ajal ähvardab roheline agenda Saksamaa kuulsaid kiirteid piiranguteta kihutamise võimalusest ilmajäämisega. Et päästa planeet ülekuumenemisest, näevad sellekohased eelnõud ette tippkiiruseks tühised 130 km/h.
Toimetas Urho Meister